Un start-up din Taiwan a creat robotul care prelevă probe COVID-19 din nas. Ce spun medicii.
Start-up-ul Brain Navi a creat un robot care să recolteze probe pentru testarea COVID-19. Robotul va prelua activitatea medicilor, astfel ferindu-i de infectare. Fondatorul companiei a fost primul care s-a supus testelor.
Ai avea curaj să laşi un robot să îţi recolteze probe din nas, pentru testul COVID-19? Brain Navi, un start-up de tehnologie medicală din Taiwan, a construit robotul care va preleva mostre din nasul pacienţilor.Producătorii spun că robotul îi va proteja pe medici de infectare şi va accelera procesul de recoltare.Ca să te convingă că e sigur, Jerry Chen, fondatorul companiei, a fost primul care s-a supus testării robotizate.Cu toate că ideea pare bună, lipsa unui senzor de presiune şi diferenţele anatomice dau motive de îngrijorare medicilor.Doctor Ana Postol, specialist ORL, crede că nu e o idee prea bună, mai ales că mai toţi avem deviaţii de sept.Ana Apostol, medic specialist ORL: Toţi avem deviaţii de sept, unii chiar au obstrucţie nazală foarte mare şi n-are pe unde să intre beţişorul acela. Eu am o asistentă la mine, la serviciu, care prelevă exudatele pentru toată clinica, tuturor şi hai să zicem că 10% dintre ei se plâng de dureri. Şi ea ştie ce face, ştie cum să preleveze. Şi atunci n-ai cum să laşi un robot să facă treaba asta, nu ştiu, nu-i o idee chiar aşa de bună.